wickkiey/tamil-wikipedia-markdown huggingface dataset:
# பவ்லா



**பவ்லா** *(Bavla)* என்பது இந்தியாவின் குசராத்து மாநிலத்தில் இருக்கும் அகமதாபாத் மாவட்டத்தில் அமைந்துள்ள ஒரு நகாராட்சி ஆகும்.  

## மக்கள் தொகையியல்

2009 ஆம் ஆண்டு எடுக்கப்பட்ட இந்திய மக்கள் தொகை கணக்கீட்டின்படி இந்நகரின் மக்கள் தொகை 45,000 ஆகும். இம்மக்கள் தொகையில் 53 விழுக்காடு நபர்கள் ஆண்கள் மற்றும் 47 விழுக்காடு நபர்கள் பெண்கள் ஆவர். பவ்லா நகரின் படிப்பறிவு சதவீதம் 69.7% ஆகும். இது நாட்டின் சராசரி படிப்பறிவு சதவீதமான 59.5% என்பதை விட அதிகமாகும். படிப்பறிவில் ஆண்களின் சதவீதம் 76.8% மற்றும் பெண்களின் படிப்பறிவு சதவீதம் 61.7% ஆகும். மக்கள் தொகையில் 13 சதவீதத்தினர் ஆறு வயதிற்கு உட்பட்டவர்களாக உள்ளனர்.
# பொபால்



**பொபால்** *(Bopal)* என்பது இந்தியாவின் குசராத்து மாநிலத்தில் இருக்கும் அகமதாபாத் மாவட்டத்தில் அமைந்துள்ள ஒரு நகராட்சி ஆகும்.  

## மக்கள் தொகையியல்

2001 ஆம் ஆண்டு எடுக்கப்பட்ட இந்திய மக்கள் தொகை கணக்கீட்டிற்கு அமைவாக இந்நகரின் மக்கள் தொகை 12,181 ஆகும். இம்மக்கள் தொகையில் 53 விழுக்காடு நபர்கள் ஆண்கள் மற்றும் 47 விழுக்காடு நபர்கள் பெண்கள் ஆவர். பொபால் நகரின் படிப்பறிவு சதவீதம் 80% ஆகும். இது நாட்டின் சராசரி படிப்பறிவு சதவீதமான 59.5% என்பதை விட அதிகமாகும். படிப்பறிவில் ஆண்களின் சதவீதம் 84% மற்றும் பெண்களின் படிப்பறிவு சதவீதம் 75% ஆகும்.  

2001 ஆம் ஆண்டு எடுக்கப்பட்ட இந்திய மக்கள் தொகை கணக்கீட்டின்படி இங்கு 12,181 மக்கள் வாழ்ந்து வந்தனர். 2011 இல் இடம்பெற்ற கணக்கெடுப்பிற்கு அமைவாக தற்போது இங்கு 34,030 மக்கள் வாழ்கின்றனர்.
# 1542



ஆண்டு **1542** (MDXLII) பழைய யூலியன் நாட்காட்டியில் ஞாயிற்றுக்கிழமையில் துவங்கிய சாதாரண ஆண்டு ஆகும்.  

## நிகழ்வுகள்
- பெப்ரவரி 2 - கிறித்தொவாடோ ட காமா தலைமையிலான போர்த்துக்கீசப் படைகள் முசுலிம்களின் கட்டுப்பாட்டில் இருந்த எத்தியோப்பியாவின் வடக்குப் பகுதியைக் கைப்பற்றினர்.
- பெப்ரவரி 13 - இங்கிலாந்தின் எட்டாம் ஹென்றியின் ஐந்தாவது மனைவி கத்தரீன் ஹவார்ட் முறைபிறழ்புணர்ச்சிக் குற்றச்சாட்டின் பேரில் தலை துண்டிக்கப்பட்டுக் கொல்லப்பட்டார்.
- பிரான்சிஸ் சவேரியார் கோவாவை வந்தடைந்தார்.
- சூலை 12 - புனித உரோமைப் பேரரசர் ஐந்தாம் சார்லசு பிரான்சின் முதலாம் பிரான்சிசு மீது போரை அறிவித்தார். இம்முறை இங்கிலாந்தின் எட்டாம் ஹென்றி சார்லசுவுடன் கூட்டுச் சேர்ந்தான். இசுக்கொட்லாந்தின் ஐந்தாம் யேம்சு, முதலாம் சுலைமான் ஆகியோர் பிரான்சுக்கு ஆதரவாக இணைந்தனர்.
- ஆகத்து 24 - ஆடன் ரிக் என்ற இடத்தில் நடந்த சமரில் இசுக்கொட்லாந்து இங்கிலாந்தைத் தோற்கடித்தது.
- டிசம்பர் 14 - தந்தை ஐந்தாம் யேம்சு இறந்ததை அடுத்து, அவரது ஒரு மாதக் குழந்தை ஸ்காட்லாந்தின் முதலாம் மேரி அரசியானாள்.
- சப்பானுடனான மேற்குலகின் முதலாவது ஏற்பட்டது. சீனா நோக்கிச் சென்ற போர்த்துக்கீசக் கப்பல் வழிதவறி சப்பானை வந்தடைந்தது.

## பிறப்புகள்
- சூன் 24 - சிலுவையின் புனித யோவான், எசுப்பானியப் புனிதர் (இ. 1591)
- அக்டோபர் 1 - மரியம் உசு-சமானி, முகலாயப் பேரரசி (இ. 1623)
- அக்டோபர் 4 - ராபர்ட் பெல்லார்மின், இத்தாலியப் புனிதர் (இ. 1621)
- அக்டோபர் 15 - அக்பர், முகலாயப் பேரரசர் (இ. 1605)
- டிசம்பர் 8 - ஸ்காட்லாந்தின் முதலாம் மேரி (இ. 1587)

## இறப்புகள்
- அச்சுத தேவ ராயன், விஜயநகரப் பேரரசன் (பி. 1529)
- கேத்தரின் ஹோவார்டு, இங்கிலாந்தின் எட்டாம் ஹென்றியின் ஐந்தாவது மனைவி, இங்கிலாந்து அரசி (பி. 1523)
# ரேவாரி


**ரேவாரி**, இந்திய மாநிலமான அரியானாவிலுள்ள ரேவாரி மாவட்டத்தின் தலைநகரம் ஆகும்.  

## அரசியல்
இது ரேவாரி சட்டமன்றத் தொகுதிக்கும், குர்கான் மக்களவைத் தொகுதிக்கும் உட்பட்டது.  

## போக்குவரத்து

- இந்திரா காந்தி பன்னாட்டு வானூர்தி நிலையம், புது தில்லி - 75 கி.மீ

## மக்கள்
இங்கு 140,864 மக்கள் வசிக்கின்றனர். இவர்களில் 74,689 பேர் ஆண்கள், 66,175 பேர் பெண்கள் ஆவர்.  

## அனைத்திந்திய மருத்துவ அறிவியல் கழகம் ரேவாரி
அகில இந்திய மருத்துவ அறிவியல் நிறுவனம், ரேவாரி (AIIMS Rewari) அரியானா மாநிலத்தில் உருவாகும் முதல் அனைத்திந்திய மருத்துவ அறிவியல் கழக மருத்துவக் கல்வி மற்றும் மருத்துவ சேவை நிறுவனம் ஆகும். இந்த நிறூவனம் ரேவாரி மாவட்டத்தின் மஜ்ரா–பலாகி பகுதிக்குச் சமிபத்தில், சீதாடூங்க்ரா கிராமச் சாலையின் அருகிலுள்ள நகரப்புற பகுதியில் அமைந்துள்ளது. இந்த வளாகம் சுமார் 210 ஏக்கர் (85 ஹெக்டேயர்) நிலப் பரப்பைக் கொண்டுள்ளது.  

அனைத்திந்திய மருத்துவ அறிவியல் கழகம் ரேவாரியில் சுமார் 750 படுக்கைகளுடன் கூடிய மருத்துவமனை அமைக்கத் திட்டமிடப்பட்டுள்ளது. இந்தியாவின் பிற நிறுவனங்களைப் போலவே, இங்கும் இளநிலை மருத்துவப் படிப்பிற்கான சேர்க்கை நீட் (இளநிலை) தேர்வு மூலம் மேற்கொள்ளப்படும். இந்த நிறுவனம் 100 இளநிலை மருத்துவ பட்டப்படிப்பு இருக்கைகளையும் 60 இளநிலை அறிவியல் செவிலியர் படிப்பிற்கான இடங்களையும் கொண்டுள்ளது.
# 1543



ஆண்டு **1543** (MDXLIII) பழைய யூலியன் நாட்காட்டியில் திங்கட்கிழமையில் துவங்கிய சாதாரண ஆண்டு ஆகும். இவ்வாண்டு பொதுவாக அறிவியல் புரட்சி ஆரம்பமான நாளாகக் கருதப்படுகிறது.  

## நிகழ்வுகள்
- பெப்ரவரி 11 - இங்கிலாந்தின் எட்டாம் ஹென்றி பிரான்சிற்கு எதிராக புனித உரோமைப் பேரரசன் ஐந்தாம் சார்லசுவுடன் சேர்ந்தான்.
- பெப்ரவரி 21 - எத்தியோப்பிய-போர்த்துக்கீசக் கூட்டுப் படைகள் வாய்னா டாகா நகரில் 14,000 படைகளைக் கொண்ட அகமது இப்னு இப்ராகிம் அல்-காசி சுல்தானின் படைகளைத் தோற்கடித்தனர்.
- மார்ச் - இங்கிலாந்து நாடாளுமன்றம் வேல்சில் கவுண்டிகளை அமைத்து வேல்சுக்கான நாடாளுமன்றப் பிரதிநிதித்துவத்தை சீரமைத்தது.
- மே - நியூரம்பெர்க்கில் நிக்கோலாஸ் கோப்பர்னிக்கஸ் ஞாயிற்றுமைய அண்டம் குறித்த தனது புகழ் பெற்ற நூலை வெளியிட்டார். கோப்பர்னிக்கசு மே 24 அன்று தனது 70வது அகவையில் காலமானார்.
- சூன் - அன்Dறியாசு வெசாலியசு மனித உடற்கூற்றியல் தொடர்பான புகழ்பெற்ற நூலை வெளியிட்டார்.
- சூலை 12 - இங்கிலாந்தின் எட்டாம் ஹென்றி கேத்தரின் பார் என்பவரைத் திருமணம் புரிந்தார். இது அவரது ஆறாவதும் கடைசியுமான திருமணமாகும். திருமண நிகழ்வில் முதலாம் எலிசபெத் கலந்து கொண்டார்.
- சூலை - இங்கிலாந்தின் எட்டாம் ஹென்றியின் மகள்மாரான முதலாம் மேரி, எலிசபெத் ஆகியோரை இங்கிலாந்தின் அரச வாரிசுகளாக அந்நாட்டு நீதிமன்ரம் அறிவித்தது.
- சப்பானில் கரையொதுங்கிய போர்த்துக்கீசக் கப்பலில் இருந்து முதலாவது சுடுகலன்களைப் பெற்றனர்.
- எசுப்பானியப் பேரரசில் உள்ள பழங்குடி இந்தியர்கள் விடுதலை பெற்றவர்களாக அறிவிக்கப்பட்டனர்.
- பராக்கிரம குலசேக பாண்டியனின் ஆட்சி ஆரம்பம்.

## பிறப்புகள்

## இறப்புகள்
- மே 24 - நிக்கோலாஸ் கோப்பர்னிக்கஸ், கணிதவியலாளர், வானியலாளர் (பி. 1473)
# யமுனா நகர்



**யமுனா நகர்**, இந்திய மாநிலமான அரியானாவிலுள்ள யமுனா நகர் மாவட்டத்தின் தலைநகராகும்.  

## அரசியல்
இந்த நகரம் யமுனா நகர் சட்டமன்றத் தொகுதிக்கும், அம்பாலா மக்களவைத் தொகுதிக்கும் உட்பட்டது.  

## சுற்றுலா
இந்த நகரம் சிவாலிக் மலையின் அடிவாரத்தில் அமைந்துள்ளது.  

## போக்குவரத்து

இந்த தொடர்வண்டி நிலையம் அம்ரித்சர் - கொல்கத்தா வழித்தடத்தில் அமைந்துள்ளது.  

இங்கிருந்து பானிப்பட், அம்பாலா, குருச்சேத்திரம், ரோத்தக் உள்ளிட்ட நகரங்களை சாலைவழியில் சென்றடையலாம்.
# சூரியத் தொலைநோக்கி


**சூரியத் தொலைநோக்கி** *(Helioscope)* என்பது சூரியனையும் சூரியப்புள்ளிகளையும் உற்றுநோக்கி ஆராய உதவும் ஒரு கருவியாகும். 1578 முதல் 1643 வரையிலான காலத்தைச் சார்ந்த பெனிதெட்டோ காசிடெல்லி முதன்முதலில் இத்தொலை நோக்கியை உபயோகித்தார். பின்னர் 1564 முதல் 1642 வரையிலான காலத்தைச் சார்ந்த கலீலியோ இத்தொலை நோக்கியை மேம்படுத்தினார். தொலைநோக்கியைப் பயன்படுத்தி சூரியனின் பிம்பத்தை இருட்டறையில் தொங்கவிடப்பட்டுள்ள ஒரு வெள்ளைக் காகிதத்தில் படம்பிடிப்பது இம்முறையின் வழிமுறையாகும்  

1575 முதல் 1650 வரையிலான காலத்தைச் சார்ந்த கிரிசுதோப் சிகீனர் அவருடைய சூரியப்புள்ளி உற்றுநோக்கல் ஆய்வுக்கு உதவியாக முதன்முதலில் சூரியத் தொலைநோக்கியை வடிவமைத்தார்.
# கர்னால்



**கர்னால்**, இந்திய மாநிலமான அரியானாவிலுள்ள கர்னால் மாவட்டத்தின் தலைநகராகும். இது தேசிய தலைநகரப் பகுதியில் அமைந்துள்ளது.இது டெல்லியில் இருந்து 100 கி.மீ தூரத்தில் உள்ளது.  

## அரசியல்
இது கர்னால் சட்டமன்றத் தொகுதிக்கும், கர்னால் மக்களவைத் தொகுதிக்கும் உட்பட்டது.  

## போக்குவரத்து
# அட்டேலி சட்டமன்றத் தொகுதி

**அட்டேலி சட்டமன்றத் தொகுதி** (*Ateli Assembly constituency*) இந்திய மாநிலமான அரியானாவுக்கான சட்டமன்றத் தொகுதிகளில் ஒன்று. இது பிவானி - மகேந்திரகட் மக்களவைத் தொகுதிக்கு உட்பட்டது.  

## தொகுதிக்கு உட்பட்ட இடங்கள்
இந்த தொகுதியில் மகேந்திரகட் மாவட்டத்துக்கு உட்பட்ட கீழ்க்காணும் பகுதிகள் சேர்க்கப்பட்டுள்ளன.
# விண்வெளிப் பயணவியல்

விண்வெளி ஓடம் 109 திட்டத்தில்]]  

**விண்வெளிப் பயணவியல்** *(Astronautics)* என்பது புவியின் வளிமண்டலத்திற்கு அப்பால் இருக்கும் புற விண்வெளியில் பயணம் செய்வது பற்றிய கோட்பாடுகள் மற்றும் பறத்தல் செயல்பாடுகள் தொடர்பான அறிவியல் துறையாகும். இத்துறை அண்டப் பயணவியல் என்றும் அழைக்கப்படுகிறது.  

வானூர்தியியல் என்ற சொல்லின் ஒப்புமை அடிப்படையில் விண்வெளிப் பயணவியல் என்ற சொற்றொடரும் உருவாக்கப்பட்டது. இவ்விரு துறைகளின் தொழில்நுட்பங்களும் ஒன்றுடன் ஒன்று மேற்படிதல் ஒரு குறிப்பிட்ட அளவுக்குச் சார்ந்துள்ளது. இதனால் விண்வெளி என்ற சொல் பெரும்பாலும் இரண்டு துறைகளிலும் பயன்படுத்தப்படுகிறது.  

வானூர்தியியலில் உள்ளது போலவேநிறை, வெப்பநிலை மற்றும் புற சக்திகள் போன்றவற்றினைக் கட்டுப்படுத்தும் தொழில்நுட்ப பயன்பாடுகள், விண்வெளியில் காணப்படும் உயர்தர வகை வெற்றிடம் அதாவது எடையின்மை நிலை, கதிர்வீச்சு வட்டாரங்களின் கோளிடை விண்வெளித் தாக்குதல்கள், தாழ்புவி காந்தப்பட்டைகள் ஆகியனவற்றை எதிர்கொள்ள அங்கும் அவசியாமாகின்றன.விண்வெளி செலுத்து வாகனங்கள் பெரும்பலம் வாய்ந்த சக்திகளை எதிர்த்து நிற்கவேண்டியுள்ளது. செயற்கைக்கோள்கள் மிகவும் குறுகிய கால இடைவெளியில் பெரும் வெப்பநிலை வேறுபாடுகளைச் சந்திக்க வேண்டியுள்ளது.  

இதனால் விண்வெளிப் பயணவியல் பொறியாளர்கள் மீது தீவிர கட்டுப்பாடுகள் சுமத்தப்படுகின்றன. விண்கலங்கள் சுற்றுப்பாதையை அடைய நிறை முக்கியத்துவம் பெறுவதால் விண்கலச் சுமையைக் குறைத்து வடிவமைத்தலும் முக்கியத்துவம் பெறுகிறது. வடிவமைப்பில் நிறையைச் சேமித்தால் விண்கலத்தின் பயணம் புவியின் நிறை ஈர்ப்பு விசையில் இருந்து விடுபட்டு சுற்றுப்பாதையை அடைதல் எளிதாகும்.
# ஆ. தமிழரசி


**ஆ. தமிழரசி (A. Tamilarasi)** (பிறப்பு: ஏப்ரல் 5, 1976) என்பவர் தமிழக ஆதிதிராவிடர் நலத்துறை முன்னாள் அமைச்சர் ஆவார். பரமக்குடியில் பிறந்த இவர் இளங்கலை படிப்பாக வணிகவியல் படித்துள்ளார்.  

நாகனாகுளம் திமுக கிளைக்கழக பிரதிநிதியாக 2001 இல் ஒன்றியக் கவுன்சிலராக வெற்றி பெற்று மதுரை மேற்கு ஊராட்சி ஒன்றியத் தலைவரானார். 2006ஆம் ஆண்டு நடைபெற்ற தேர்தலில் தமிழரசி, தி. மு. க. சார்பில் சமயநல்லூர் தொகுதியில் போட்டியிட்டு தமிழக சட்டமன்றத்துக்கு, தேர்ந்தெடுக்கப்பட்டார்.  
2021 ஆம் ஆண்டில் நடைபெற்ற சட்டமன்றத் தேர்தலில் மானாமதுரை தொகுதியில் இருந்து திமுக சார்பில் சட்டமன்ற உறுப்பினரானார்.
# விநாயகா மிஷன் பல்கலைக்கழகம்


**விநாயகா மிஷன் பல்கலைக்கழகம்** (*Vinayaka Missions University*, **VMU**) முன்னதாக **விநாயகா மிஷன் ஆய்வு நிறுவனம்** தமிழ்நாட்டின் சேலத்தில் அமைந்துள்ள உயர்கல்வி நிறுவனம் ஆகும். பல்கலைக்கழக மானியக் குழுவின் பரிந்துரைப்படி 2001இல் இந்திய அரசின் மனதவளத்துறையால் விநாயகா மிஷனுக்கு "பல்கலைக்கழகமாக" தரமுயர்த்தப்பட்டது.)  
## வரலாறு
1981ஆம் ஆண்டு திருமுருக கிருபானந்த வாரியார் தவத்திரு சுந்தர சுவாமிகள் மருத்துவக் கல்வி அறக்கட்டளை நிறுவப்பட்டது. 1982ஆம் ஆண்டு நிறுவனர்-தலைவர் ஏ.சண்முகசுந்தரம் சேலத்தில் விநாயகா மிஷன் மருந்தாள்மைக் கல்லூரியை துவக்கினார்.  
## ஆய்வு
விநாயகா மிஷன் பல்கலைக்கழகத்தில் மருத்துவம், பல்மருத்துவம், மருத்துவம்சார் அறிவியல், ஓமியோபதி மருந்துகள், பொறியியல், தொழினுட்ப, மேலாண்மைத் துறைகள், மாந்தவியல், கலை மற்றும் அறிவியல் துறைகளில் ஆய்வுகள் மேற்கொள்ளப்படுகின்றன.  
## கல்லூரிகள்
- விநாயகா மிஷன் கிருபானந்த வாரியார் மருத்துவக் கல்லூரி & மருத்துவமனைகள் - சேலம்
- விநாயகா மிஷன் மருத்துவக் கல்லூரி & மருத்துவமனைகள் - காரைக்கால்
- விநாயகா மிஷன் மருத்துவக் கல்லூரி & மருத்துவமனைகள் - புதுச்சேரி
- விநாயகா மிஷன் சங்கராச்சாரியர் பல்மருத்துவக் கல்லூரி - சேலம்
- விநாயகா மிஷன் ஓமியோபதி மருத்துவக் கல்லூரி & மருத்துவமனை - சேலம்
- விநாயகா மிஷன் கிருபானந்த வாரியார் பொறியியல் கல்லூரி - சேலம்
- ஆறுபடை வீடு தொழினுட்பக் கழகம் - சென்னை
- விநாயகா மிஷன் மருந்தாள்மைக் கல்லூரி - சேலம்
- விநாயகா மிஷன் இயன்முறை மருத்துவக் கல்லூரி - சேலம்
- விநாயகா மிஷன் கிருபானந்த வாரியார் கலை மற்றும் அறிவயில் கல்லூரி - சேலம்
- விநாயகா மிஷன் அன்னபூர்ணா செவிலியக் கல்லூரி - சேலம்
- விநாயகா மிஷன் செவிலியக் கல்லூரி - காரைக்கால்
- விநாயகா மிஷன் செவிலியக் கல்லூரி - புதுச்சேரி
- அன்னபூர்ணா பொறியியல் கல்லூரி, சேலம் - அண்ணா பல்கலைக்கழகத்துடன் இணைந்துள்ளது
- அன்னபூர்ணா மருத்துவக் கல்லூரி & மருத்துவமனைகள், சேலம் - டாக்டர் எம்.ஜி.ஆர். மருத்துவப் பல்கலைக்கழகத்துடன் இணைந்துள்ளது

2005ஆம் ஆண்டிலிருந்து தொலைதூரக் கல்வி இயக்குநரகம் நிறுவப்பட்டு இயங்கி வருகின்றது.  
## படங்கள்

## மேற்சான்றுகள்
# பிரிட்ஜடன், நியூ செர்சி


**﻿பிரிட்ஜடன்** ( Bridgeton) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் கம்பர்லாந்து கவுன்டியில் அமைந்துள்ள ஒரு நகரம் ஆகும்.  

## பரப்பளவு
2010இன் மதிப்பீட்டின் அடிப்படையில் இது 6.43 சதுர கிலோ மீற்றர் பரப்பளவைக் கொண்டுள்ளது. இதில் 6.18 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.25 சதுர கிலோ மீற்றர் பிரதேசம் நீரினால் சூழப்பட்டுள்ளது.  

## மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 25,349 ஆகும். ﻿பிரிட்ஜடன் பிரதேசத்தின் மக்கள் தொகை அடர்த்தி ஒரு கிலோ மீற்றருக்கு 4,102.5 குடிமக்கள் ஆகும்.
# கொமேர்சியல் நகரியம், நியூ செர்சி


**கொமேர்சியல் நகரியம்** ( Commercial Township) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் கம்பர்லாந்து கவுன்டியில் அமைந்துள்ள ஒரு நகரியம் ஆகும்.  

## பரப்பளவு
2010இன் மதிப்பீட்டின் அடிப்படையில் இது 34.44 சதுர கிலோ மீற்றர் பரப்பளவைக் கொண்டுள்ளது. இதில் 32.13 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 2.31 சதுர கிலோ மீற்றர் பிரதேசம் நீரினால் சூழப்பட்டுள்ளது.  

## மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 5,178 ஆகும். கொமேர்சியல் நகரியம் பிரதேசத்தின் மக்கள் தொகை அடர்த்தி ஒரு கிலோ மீற்றருக்கு 161.2 குடிமக்கள் ஆகும்.
# டியர்பீல்ட் நகரியம், நியூ செர்சி


**டியர்பீல்ட் நகரியம்** ( Deerfield Township) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் கம்பர்லாந்து கவுன்டியில் அமைந்துள்ள ஒரு நகரியம் ஆகும்.  

## பரப்பளவு
2010இன் மதிப்பீட்டின் அடிப்படையில் இது 16.80 சதுர கிலோ மீற்றர் பரப்பளவைக் கொண்டுள்ளது. இதில் 16.76 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.03 சதுர கிலோ மீற்றர் பிரதேசம் நீரினால் சூழப்பட்டுள்ளது.  

## மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 3,119 ஆகும். டியர்பீல்ட் நகரியம் பிரதேசத்தின் மக்கள் தொகை அடர்த்தி ஒரு கிலோ மீற்றருக்கு 186.1 குடிமக்கள் ஆகும்.
# டொவ்னே நகரியம், நியூ செர்சி


**டொவ்னே நகரியம்** ( Downe Township) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் கம்பர்லாந்து கவுன்டியில் அமைந்துள்ள ஒரு நகரியம் ஆகும்.  

## பரப்பளவு
2010இன் மதிப்பீட்டின் அடிப்படையில் இது 54.27 சதுர கிலோ மீற்றர் பரப்பளவைக் கொண்டுள்ளது. இதில் 48.61 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 5.66 சதுர கிலோ மீற்றர் பிரதேசம் நீரினால் சூழப்பட்டுள்ளது.  

## மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 1,585 ஆகும். டொவ்னே நகரியம் பிரதேசத்தின் மக்கள் தொகை அடர்த்தி ஒரு கிலோ மீற்றருக்கு 32.6 குடிமக்கள் ஆகும்.
# பெயார்பீல்ட் நகரியம், நியூ செர்சி


**பெயார்பீல்ட் நகரியம்** ( Fairfield Township) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் கம்பர்லாந்து கவுன்டியில் அமைந்துள்ள ஒரு நகரியம் ஆகும்.  

## பரப்பளவு
2010இன் மதிப்பீட்டின் அடிப்படையில் இது 43.95 சதுர கிலோ மீற்றர் பரப்பளவைக் கொண்டுள்ளது. இதில் 41.26 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 2.69 சதுர கிலோ மீற்றர் பிரதேசம் நீரினால் சூழப்பட்டுள்ளது.  

## மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 6,295 ஆகும். பெயார்பீல்ட் நகரியம் பிரதேசத்தின் மக்கள் தொகை அடர்த்தி ஒரு கிலோ மீற்றருக்கு 152.6 குடிமக்கள் ஆகும்.
# கிரீன்விச் நகரியம், நியூ செர்சி


**கிரீன்விச் நகரியம்** ( Greenwich Township) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் கம்பர்லாந்து கவுன்டியில் அமைந்துள்ள ஒரு நகரியம் ஆகும்.  

## பரப்பளவு
2010இன் மதிப்பீட்டின் அடிப்படையில் இது 18.83 சதுர கிலோ மீற்றர் பரப்பளவைக் கொண்டுள்ளது. இதில் 17.84 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 1.00 சதுர கிலோ மீற்றர் பிரதேசம் நீரினால் சூழப்பட்டுள்ளது.  

## மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 804 ஆகும். கிரீன்விச் நகரியம் பிரதேசத்தின் மக்கள் தொகை அடர்த்தி ஒரு கிலோ மீற்றருக்கு 45.1 குடிமக்கள் ஆகும்.
# கோப்வெல் நகரியம், நியூ செர்சி


**கோப்வெல் நகரியம்** ( Hopewell Township) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் கம்பர்லாந்து கவுன்டியில் அமைந்துள்ள ஒரு நகரியம் ஆகும்.  

## பரப்பளவு
2010இன் மதிப்பீட்டின் அடிப்படையில் இது 30.83 சதுர கிலோ மீற்றர் பரப்பளவைக் கொண்டுள்ளது. இதில் 29.87 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.95 சதுர கிலோ மீற்றர் பிரதேசம் நீரினால் சூழப்பட்டுள்ளது.  

## மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 4,571 ஆகும். கோப்வெல் நகரியம் பிரதேசத்தின் மக்கள் தொகை அடர்த்தி ஒரு கிலோ மீற்றருக்கு 153.0 குடிமக்கள் ஆகும்.
# லோவ்ரன்சு நகரியம், நியூ செர்சி


**லோவ்ரன்சு நகரியம்** ( Lawrence Township) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் கம்பர்லாந்து கவுன்டியில் அமைந்துள்ள ஒரு நகரியம் ஆகும்.  

## பரப்பளவு
2010இன் மதிப்பீட்டின் அடிப்படையில் இது 38.33 சதுர கிலோ மீற்றர் பரப்பளவைக் கொண்டுள்ளது. இதில் 36.92 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 1.41 சதுர கிலோ மீற்றர் பிரதேசம் நீரினால் சூழப்பட்டுள்ளது.  

## மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 3,290 ஆகும். லோவ்ரன்சு நகரியம் பிரதேசத்தின் மக்கள் தொகை அடர்த்தி ஒரு கிலோ மீற்றருக்கு 89.1 குடிமக்கள் ஆகும்.
# மோரிசு நகரியம், நியூ செர்சி


**மோரிசு நகரியம்** ( Maurice River Township) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் கம்பர்லாந்து கவுன்டியில் அமைந்துள்ள ஒரு நகரியம் ஆகும்.  

## பரப்பளவு
2010இன் மதிப்பீட்டின் அடிப்படையில் இது 95.76 சதுர கிலோ மீற்றர் பரப்பளவைக் கொண்டுள்ளது. இதில் 93.11 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 2.65 சதுர கிலோ மீற்றர் பிரதேசம் நீரினால் சூழப்பட்டுள்ளது.  

## மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 7,976 ஆகும். மோரிசு நகரியம் பிரதேசத்தின் மக்கள் தொகை அடர்த்தி ஒரு கிலோ மீற்றருக்கு 85.7 குடிமக்கள் ஆகும்.
# மில்வில், நியூ செர்சி


**மில்வில்லே** ( Millville) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் கம்பர்லாந்து கவுன்டியில் அமைந்துள்ள ஒரு நகரம் ஆகும்.  

## பரப்பளவு
2010இன் மதிப்பீட்டின் அடிப்படையில் இது 44.49 சதுர கிலோ மீற்றர் பரப்பளவைக் கொண்டுள்ளது. இதில் 42.00 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 2.49 சதுர கிலோ மீற்றர் பிரதேசம் நீரினால் சூழப்பட்டுள்ளது.  

## மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 28,400 ஆகும். மில்வில்லே பிரதேசத்தின் மக்கள் தொகை அடர்த்தி ஒரு கிலோ மீற்றருக்கு 676.2 குடிமக்கள் ஆகும்.
# சிலோ, நியூ செர்சி


**சிலோ** ( Shiloh) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் கம்பர்லாந்து கவுன்டியில் அமைந்துள்ள ஒரு தன்னாட்சியுள்ள நகரம் ஆகும்.  

## பரப்பளவு
2010இன் மதிப்பீட்டின் அடிப்படையில் இது 1.21 சதுர கிலோ மீற்றர் பரப்பளவைக் கொண்டுள்ளது. இதில் மொத்த பரப்பான 1.21 சதுர கிலோ மீற்றரும் நிலத்தினாலேயே சூழப்பட்டுள்ளது. இங்கு நீரினால் சூழப்பட்ட பிரதேசமே இல்லை.  

## மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 516 ஆகும். சிலோ பிரதேசத்தின் மக்கள் தொகை அடர்த்தி ஒரு கிலோ மீற்றருக்கு 427.3 குடிமக்கள் ஆகும்.
# சிறிய கரும்புள்ளி

(மேலே), சிகூட்டர் (மத்தியில் வெண் மேகம்), மற்றும் சிறிய கரும்புள்ளி (கீழே).]]  

**சிறிய கரும்புள்ளி** *(Small Dark Spot)* என்பது நெப்டியூன் கிரகத்தில் வீசிய தெற்கு சூறாவளிப் புயலைக் குறிக்கிறது. 1989 ஆம் ஆண்டு வாயேசர் 2 நெப்டியூன் கிரகத்திற்கு அருகில் பறந்த நேரத்தில் இப்புயல் வீசியது. இது நெப்டியூனில் வீசிய இரண்டாவது மிகச்சக்தி வாய்ந்த புயல் ஆகும். அப்பிள் விண்வெளித் தொலைநோக்கி 1994 ஆம் ஆண்டு நெப்டியூன் கிரகத்தை உற்று நோக்கி ஆய்வு செய்தபோது புயல் அங்கு காணப்படவில்லை
# இசுடோவ் கிரீக் நகரியம், நியூ செர்சி


**இசுடோவ் கிரீக் நகரியம்** ( Stow Creek Township) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் கம்பர்லாந்து கவுன்டியில் அமைந்துள்ள ஒரு நகரியம் ஆகும்.  

## பரப்பளவு
2010இன் மதிப்பீட்டின் அடிப்படையில் இது 18.85 சதுர கிலோ மீற்றர் பரப்பளவைக் கொண்டுள்ளது. இதில் 18.30 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.55 சதுர கிலோ மீற்றர் பிரதேசம் நீரினால் சூழப்பட்டுள்ளது.  

## மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 1,431 ஆகும். இசுடோவ் கிரீக் நகரியம் பிரதேசத்தின் மக்கள் தொகை அடர்த்தி ஒரு கிலோ மீற்றருக்கு 78.2 குடிமக்கள் ஆகும்.
# அப்பெர் டியர்பீல்ட் நகரியம், நியூ செர்சி


**அப்பெர் டியர்பீல்ட் நகரியம்** ( Upper Deerfield Township) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் கம்பர்லாந்து கவுன்டியில் அமைந்துள்ள ஒரு நகரியம் ஆகும்.  

## பரப்பளவு
2010இன் மதிப்பீட்டின் அடிப்படையில் இது 31.27 சதுர கிலோ மீற்றர் பரப்பளவைக் கொண்டுள்ளது. இதில் 31.10 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.18 சதுர கிலோ மீற்றர் பிரதேசம் நீரினால் சூழப்பட்டுள்ளது.  

## மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 7,660 ஆகும். அப்பெர் டியர்பீல்ட் நகரியம் பிரதேசத்தின் மக்கள் தொகை அடர்த்தி ஒரு கிலோ மீற்றருக்கு 246.3 குடிமக்கள் ஆகும்.
# வைன்லாந்து, நியூ செர்சி


**வைன்லாந்து** ( Vineland) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் கம்பர்லாந்து கவுன்டியில் அமைந்துள்ள ஒரு நகரம் ஆகும்.  

## பரப்பளவு
2010இன் மதிப்பீட்டின் அடிப்படையில் இது 69.03 சதுர கிலோ மீற்றர் பரப்பளவைக் கொண்டுள்ளது. இதில் 68.42 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.61 சதுர கிலோ மீற்றர் பிரதேசம் நீரினால் சூழப்பட்டுள்ளது.  

## மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 60,724 ஆகும். வைன்லாந்து பிரதேசத்தின் மக்கள் தொகை அடர்த்தி ஒரு கிலோ மீற்றருக்கு 887.5 குடிமக்கள் ஆகும்.
# தொகுப்புக்கோடு

**தொகுப்புக்கோடு** (*vinculum*) என்பது ஒரு கிடைக்கோடாக வரையப்படும் ஒரு கணிதக் குறியீடாகும். ஒரு கோவையினை ஒரே தொகுப்பாகக் கருதுவதற்காக, அக்கோவையின் மேலோ அல்லது கீழோ இக்கோடு வரையப்படுகிறது. தொகுப்புக் கோட்டிற்குப் பதிலாக, இக்காலத்தில் பெரும்பாலும் வளைவு அடைப்புக்குறி பயன்படுத்தப்படுகிறது இவ்வாறு தொகுப்புக்கோட்டிற்குப் பதில் பயன்படுத்தப்படும் அடைப்புகுறியானது. பதினெட்டாம் நூற்றாண்டுக்கு முந்தைய கணித இலக்கியங்களில் காணப்படவில்லை. தொகுப்புக்கோடு, பெரும்பாலும் மேற்கோடாகவே பயன்படுத்தப்பட்டது. 1484 இல், பிரெஞ்சு கணிதவியலாளர் நிக்கலசு செகொ (Nicolas Chuquet) கீழ்க்கோட்டு முறையைப் பயன்படுத்தியுள்ளார்.*Vinculum* என்பது பிணைப்பு, தொடர் என்ற பொருள்படும் இலத்தீன் மொழிச் சொல்லாகும்.  

## பயன்பாடுகள்
- தொகுப்புக்கோட்டை ஒருகோட்டுத்துண்டைக் குறிக்கப் பயன்படுத்தலாம்:
:*A* , *B* ஐ முனைப்புள்ளிகளாகக் கொண்ட கோட்டுத்துண்டின் குறியீடு:  
:<math>\overline{\rm AB}.</math>  

- மீளும் தசமங்களில் மீளும் என்ணுருக்களைக் குறிக்கும்:
: = 0. = 0.1428571428571428571...  

- குறிப்பிட்ட உறுப்புகளை ஒரு தொகுப்பாகக் காட்டுவதற்கு இக்கோடு முக்கியமாகப் பயன்படுகிறது.
:<math>(a-\overline{b+c})</math>  
இதன்படி, *b* , *c* இரண்டையும் முதலில் கூட்டி, கிடைக்கும் விடையை *a* இலிருந்து கழிக்க வேண்டும். தற்காலப் பயன்பாட்டில், தொகுப்புக்கோட்டிற்குப் பதில் அடைப்புக்குறியைப் பயன்படுத்தி பின்வருமாறு எழுதப்படுகிறது: .  

- விகிதமுறாமூலத்தின் மூலக்குறியீட்டின் ஒரு பகுதியாக, தொகுப்புக்கோடு விகிதமுறாமூலத்தின் அடிமானத்தின் மீது பயன்படுத்தப்படுகிறது.

:<math>ab+2</math> ஐ அடிமானமாகக் கொண்ட விகிதமுறாமூலத்தில் தொகுப்புக்கோடு:  
:<math>\sqrt[n]{ab+2}.</math>  
இவ்வாறு மூலக்குறியீட்டுடன் தொகுப்புக்கோட்டை இணைத்து விகிதமுறாமூலத்தின் அடிமானத்தின் மீது எழுதும் வழக்கத்தை முதன்முதலாக, 1637 இல் டேக்கார்ட் அறிமுகப்படுத்தினார்.  

## ஒத்த பிறகுறியீடுகள்
தொகுப்புக்கோட்டைப் போன்று மேற்கோடாகப் பயன்படுத்தப்படும் வேறுசில கணிதக்குறியீடுகளும் உள்ளன:  

- குறியிடப்பட்ட இலக்க முறையில், எதிர்ம இலக்கங்களைக் குறிப்பதற்கு மேற்கோடு இடப்படுகிறது:
:<math>\pi \approx 10.011\overline{1}111\overline{1}000\overline{1}011\overline{1}1101\overline/11111100\overline{1}0000\overline{1}1\overline{1}\overline{1}\overline{1}\overline{1}0\overline{1}</math>  

- பூலியன் இயற்கணிதத்தில் கோவைகளின் தொகுப்பின் தருக்க விளைவை எதிர்மறைப்படுத்த வேண்டியதைக் காட்டுவதற்கு மேற்கோடு பயன்படுத்தப்படுகிறது:
:<math>\overline{AB}.</math>  

- ஒரு சிக்கலெண்ணின் இணைச் சிக்கலெண்ணைக் குறிக்கப் பயன்படுகிறது:
:<math>\bar{z} = \overline{x+iy} = {x-iy}.</math>  

- புள்ளியியலில் ஒரு தரவின் சராசரியைக் குறிக்க மேற்கோடு பயன்படுத்தப்படுகிறது.
- இயற்பியலில் எதிர்த்துகளைக் குறிக்கப் பயன்படுத்தப்படுகிறது. எடுத்துக்காட்டாக, p -புரோட்டானையும், -எதிர் புரோட்டானையும் குறிக்கும்.
- திசையன்களில் <math>\overrightarrow{AB}</math> என்பது "A" ஐ தொடக்கப்புள்ளியாகவும், "B" ஐ முடிவுப்புள்ளியாகவும் கொண்ட திசையனைக் குறிக்கும். எனினும் சில சமயங்களில் அம்புக்குறியில்லாத மேற்கோடாக, அல்லது கீழ்க்கோடாக இந்தத் திசையனுக்குரிய குறியீடு எழுதப்படுவதும் உண்டு: <math>\overline{AB}</math> அல்லது <math>\underline{AB}</math>
# ஊண்வினைகள்

**ஊண்வினைகள்** என்பது உணவைச் சாப்பிடும் வகைகள் ஆகும். உண்ணும் செயல் ஒவ்வொரு முறைக்கும் தனித் தனி சொல்லாடல் தமிழில் உள்ளது. அந்த ஊண் வினைகள் பின்வருமாறு தமிழில் உள்ளன.  

- உறிதல், உறிஞ்சுதல்--நீர்ப்பொருளையும் நெகிழ்ச்சிப் பொருளையும் காற்றால் வாய்க்குள் இழுத்தல்.
- குடித்தல் --நீர்ப் பொருளை இயல்பாக உட்கொள்ளுதல்.
- பருகுதல்--நீர் ஏனத்தில் பல் படக் குடித்தல்.
- அருந்துதல்--கொஞ்ச கொஞ்சமாகக் குடித்தல்.
- மண்டுதல்--மண்டியுட்படக் குடித்தல்.
- மாந்துதல் ---பெரிய அளவில் குடித்தல்.
- சப்புதல்--உணவை மெல்லாமல் நாவிற்கும் அண்ணத்திற்கும் இடையில் வைத்து அதன் சாற்றை உறிஞ்சுதல்.
- சுவைத்தல்--ஒன்றை மென்று அதன் சுவையை நுகர்தல்.
- சவைத்தல்--குழந்தை தாய்ப் பாலைச் சப்புதல்.
- சூம்புதல் சூப்புதல்--விரலை வாயில் வைத்துச் சப்புதல்.
- தின்னுதல்--பழம் பண்ணியம் போன்ற சிற்றுண்டியை மென்று உட்கொள்ளுதல்.
- உண்ணுதல்--கவளமாகச் சோற்றை உட்கொள்ளல்
- சாப்பிடுதல்--சோற்றைக் கறி வகைகளுடன் குழம்பு சாறு மோர் இட்டுக் கலந்து உட்கொள்ளல்.
- மடுத்தல், வாய்மடுத்தல்--கவளம் கவளமாகப் பிறர் ஊட்டுதல்.
- அசைத்தல் --விலங்கு அசை போடுவதுபோல் அலகை அசைத்து மென்று உட்கொள்ளல்.
- அயிலுதல் ==குழந்தை அளைந்து சோற்றை உண்ணுதல்.
- கப்புதல் -- வாய் நிறைய வைத்து மெல்லுதல்.
- மிசைதல்--விருந்தினரைச் சாப்பிடவைத்து மிஞ்சியதை உண்ணுதல்.
- மொசித்தல்--பலர் ஒன்று கூடி உண்ணுதல்.
- ஆர்தல்--வயிறு நிரம்ப உண்ணுதல்.
- விழுங்குதல்--மெல்லாமல் சுவைக்காமல் வாய் வழியாக வயிற்றுக்குள் இடுதல்.

## சான்று
# அ. வரதராசன்

**அ. வரதராசன்** (*Appajee Varadarajan*, பிறப்பு: ஆகத்து 17, 1920 - இறப்பு: அக்டோபர் 15, 2009) இந்திய உச்ச நீதிமன்ற நீதிபதியாக இருந்தவர். தாழ்த்தப்பட்ட (தலித்) சமூகத்தில் பிறந்தவர். இந்திய உச்ச நீதிமன்றத்தில் அமர்த்தப்பட்ட முதல் தலித் நீதிபதி இவரே ஆவார்.  

## வாழ்க்கைக் குறிப்பு
தமிழ்நாடு வேலூர் மாவட்டம் திருப்பத்தூர் நகராட்சிப் பள்ளியிலும் வேலூர் ஊரிசுக் கல்லூரியிலும் பின்னர் சென்னை சட்டக் கல்லூரியிலும் கல்வி பயின்ற வரதராசன் சென்னை உயர் நீதிமன்றத்தில் வழக்குரைஞராகப் பதிவு செய்து தம் தொழிலைத் தொடங்கினார். மாவட்ட முனிசீப், உதவி நீதிபதி எனப் படிப்படியாக உயர்ந்து சென்னை உயர் நீதிமன்ற நீதிபதியாக 1974 ஆம் ஆண்டு ஆகத்து மாதம் அமர்த்தப்பட்டார். இந்திய உச்ச நீதிமன்ற நீதிபதியாக வரதராசன் 1980 பிப்பிரவரி 10 இல் அமர்த்தப்பட்டார். அவர் 1985 ஆகத்து 16 இல் ஒய்வு பெற்றார்.  

## சான்றாவணம்
# நீதியரசர் பஷீர் அகமது சயீது மகளிர் கல்லூரி


**நீதியரசர் பசீர் அகமது சயீது மகளிர் கல்லூரி** (*Justice Basheer Ahmed Sayeed College for Women*), முன்னதாக **தென் இந்திய கல்வி அறக்கட்டளை மகளிர் கல்லூரி** அல்லது **எஸ்.ஐ.ஈ.டி மகளிர் கல்லூரி** (*S.I.E.T Women’s College*) 1955ஆம் ஆண்டில் மகளிருக்கு உயர்கல்வி வழங்கும் நோக்குடன் நிறுவப்பட்ட கல்லூரியாகும். இது சென்னையின் தேனாம்பேட்டை பகுதியில் அமைந்துள்ளது. நீதியரசர் பசீர் அகமது சயீது நிறுவிய தென்னிந்திய கல்வி அறக்கட்டளை இதனை நிர்வகித்து வருகின்றது. இது சென்னைப் பல்கலைகழகத்திற்கு இணைந்த தன்னாட்சி பெற்ற கல்லூரியாகும்.  

## வரலாறு
வழக்கறிஞர் பசீர் அகமது சயீத் (20 பெப்ரவரி 1900 - 7 பெப்ரவரி 1984) 1959இல் சென்னை உயர் நீதிமன்றத்தில் நீதியரசரானார். பொருளாதார, சமூகநிலைகளில் பிற்படுத்தப்பட்ட இனத்தினரின் பெண்களுக்கு உயர்கல்வி வழங்கும் நோக்குடன் தென்னிந்தியக் கல்வி அறக்கட்டளை ஒன்றை நிறுவினார். இதன் மூலம் எஸ்.ஐ.ஈ.டி மகளிர் கல்லூரி நிறுவப்பட்டது.  

## பாடதிட்டங்கள்
இங்கு கீழ்வரும் பாடதிட்டங்கள் வழங்கப்படுகின்றன :  
;பட்டப்படிப்பு  
- இளங்கலை பொருளியல்
- இளங்கலை ஆங்கிலம்
- இளங்கலை வரலாறு
- இளங்கலை அரசு அறிவியல்
- இளநிலை அறிவியல் உயிரிவேதியியல்
- இளநிலை அறிவியல் தாவரவியல்
- இளநிலை வேதியியல்
- இளநிலை அறிவியல் மனையியல்
- இளநிலை அறிவியல் இயற்பியல்
- இளநிலை அறிவியல் மனவியல்
- இளநிலை அறிவியல் விலங்கியல்
- இளநிலை வணிகம் (வழமை)
;பட்ட மேற்படிப்பு  
- முதுகலை ஆங்கிலம்
- முநிலை வணிகம் (வழமை)
- முதுநிலை அறிவியல் ஆடையலங்கார தொழினுட்பம்
- முதுநிலை அறிவியல் நெசவும் ஆடையும்
- முதுநிலை அறிவியல் விலங்கியல்
;ஆய்வு  
- எம்.பில் வணிகம்
- எம்.பில் மனவியல்
- எம்.பில் விலங்கியல்
- முனைவர் விலங்கியல்

## குறிப்பிடத்தக்க முன்னாள் மாணவிகள்
- தாகுபாட்டி புரந்தேசுவரி, முன்னாள் நடுவணரசு இணை அமைச்சர் (வணிகமும் தொழிலும்)
- புவனா நடராஜன், மொழிபெயர்ப்பாளரும் சிறுகதை எழுத்தாளரும்
- சிவசங்கரி
- உமா ரமணன், பின்னணிப் பாடகி

## மேற்சான்றுகள்
# கீழக்குறிச்சி ஊராட்சி, புதுக்கோட்டை மாவட்டம்



**கீழக்குறிச்சி ஊராட்சி** (*Keelakkurichi Gram Panchayat*), தமிழ்நாட்டின் புதுக்கோட்டை மாவட்டத்தில் உள்ள அன்னவாசல் வட்டாரத்தில் அமைந்துள்ளது. இந்த ஊராட்சி, விராலிமலை சட்டமன்றத் தொகுதிக்கும் கரூர் மக்களவைத் தொகுதிக்கும் உட்பட்டதாகும்.  

## கிராமங்கள்
இந்த ஊராட்சிக்குட்பட்ட கிராமங்கள்:  
1. கீழக்குறிச்சி
1. மெய்வழிச்சாலை பாதி,விளத்துபட்டி பாதி& கீழக்குறிச்சி,& இரும்பாளி) ஊராட்சியின் எல்லைபிரிவு படி)
1. வலங்கைமான்
1. பிராம்பட்டி
1. கம்பகபட்டி
1. மலம்பட்டி
1. காயாம்பட்டி
1. மேலகருப்பாடிபட்டி
1. கீழகருப்பாடிபட்டி
1. கட்டைகோணார்பட்டி
1. கல்லிச்சிவயல்
1. புக்குடிபட்டி (கீழக்குறிச்சி & விளத்துப்பட்டி, ஊராட்சிகள் எல்லை பிரிவின்படி இரு ஊராட்சிகளும் அடங்கும்)
1. உகவயல்

## கோவில்கள்
1. சோமசுந்தரேஸ்வரர் சிவன் ஆலயம்
1. அடைக்கலம் காத்த ஐயனார் கோவில்
1. ஸ்ரீ வீரமாகாளி அம்மன் ஆலயம், (தெற்கு பார்த்த பிடாரி)
1. ஸ்ரீ மின்னல் கொடியாள் ஆலயம்
1. ஸ்ரீ பொன்னண்டா செல்லி
1. வள்ள அடியான் கோவில்
1. வெட்டுகருப்பர் கோவில்
1. கம்பசாமி கோவில்
1. மெய்ய பெருமாள் கோவில்
1. குழிமி கருப்பர் கோவில்
1. கலங்காத கண்ட அய்யனார் கோவில்
1. அருள்மிகு ஸ்ரீ கருப்பாயி அம்மன் ஆலயம் (ராஜகுல அகமுடையார், சேர்வை என்கிற பட்டம் உடையவர்கள் கோவில்)
1. ராக்காச்சி அம்மன் கோவில் (மண்டையா வயல்)
1. பழனி ஆண்டவர் கோவில்
1. அங்காள பரமேஸ்வரி ஆலயம்
1. ஸ்ரீ ஆஞ்சநேயர் ஆலயம்
1. ஸ்ரீ சுதி ஆரன் கோயில்
1. சங்கிலி கருப்பு கோயில்.
# இந்தர்பிர் சோதி



**ஈஷ் சோதி** (*Ish Sodhi*) என அழைக்கப்படும் **இந்தர்பிர் சிங் சோதி** (*Inderbir Singh Sodhi*, பிறப்பு: அக்டோபர் 31 ,1992), நியூசிலாந்தின் துடுப்பாட்ட வீரர் ஆவார். இவர் வலக்கைக் கழல் திருப்ப பந்து வீச்சாளராவார். இவர் நியூசிலாந்து அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 ஆகிய போட்டிகளில் விளையாடி வருகிறார். இவர் வலது கை துடுப்பாளரும், வலதுகை புறத்திருப்பம் பந்துவீச்சாளரும் ஆவார். இவர் அடிலெய்டு *ஸ்டிரைக்கர்ஸ் மற்றும் வடக்கு மத்திய மாகாண துடுப்பாட அணி* ஆகிய அணிகளில் உள்ளூர்ப் போட்டிகளில் விளையாடினார். இந்தியன் பிரீமியர் லீக் தொடரில் ராஜஸ்தான் ராயல்ஸ் அணிக்காக விளையாடினார். மேலும் இவர் ஓக்லாந்து 17 வயதிற்கு உட்பட்ட அணி ,19 வயதிற்கு உட்பட்ட அணி மற்றும் நியூசிலாந்து ஏ அணிகளிலும் இவர் விளையாடியுள்ளார். சனவரி 2010 இல் பன்னாட்டுத் துடுப்பாட்ட அவையின் சிறந்த பன்னாட்டு இருபது20 பந்துவீச்சாளருக்கான தரவரிசையில் இவர் முதல் இடத்தில் இருந்தார்.  

## சர்வதேச போட்டிகள்

#### தேர்வுத் துடுப்பாட்டம்
2013 ஆம் ஆண்டில் நியூசிலாந்துத் துடுப்பாட்ட அணி வங்காளதேசத்தில் சுற்றுப் பயணம் செய்து விளையாடியது.அக்டோபர் 9 இல் சிட்டகொங்கில் நடைபெற்ற வங்காளதேசத் துடுப்பாட்ட அணிக்கு எதிரான முதல் தேர்வுத் துடுப்பாட்டப் போட்டியில் இவர் அறிமுகமானார். பின் பந்துவீச்சில் 29 ஓவர்கள் வீசி 112 ஓட்டங்கள் விட்டுக்கொடுத்தார். இதில் 3 ஓவர்களை *மெய்டனாக* வீசினார். மேலும் இவர் 2 இலக்கினைக் கைப்பற்றினார்.இவரின் பதுவீச்சு சராசரி 3.88 ஆகும்.இரண்டாவது ஆட்டப் பகுதியில் 12 பந்துகளில் இறுதிவரை ஆட்டமிழக்காமல் 22 ஓட்டங்கள் எடுத்தார். பந்துவீச்சில் 10 ஓவர்கள் வீசி 57 ஓட்டங்களை விட்டுக்கொடுத்து 1 இலக்குகளைக் கைப்பற்றினார். இதில் 1 ஓவரை *மெய்டனாக* வீசினார். இந்தப் போட்டி சமனில் முடிந்தது.  

2018 ஆம் ஆண்டில் நியூசிலாந்து துடுப்பாட்ட அணி ஆத்திரேலியாவில் சுற்றுப் பயணம் செய்து விளையாடியது. ஏப்ரல் 3 இல் கிறிட்சர்ச் நடைபெற்ற இங்கிலாந்து துடுப்பாட்ட அணிக்கு எதிரான இரண்டாவது தேர்வுத் துடுப்பாட்டப் போட்டியில் இவர் விளையாடினார். இந்தப் போட்டியின் முதல் ஆட்டப் பகுதியில் 7 பந்துகளில் 1 ஓட்டங்கள் எடுத்து ஸ்டூவர்ட் பிரோட் பந்துவீச்சில் ஆட்டமிழந்தார். பின் பந்துவீச்சில் 5 ஓவர்கள் வீசி 31 ஓட்டங்கள் விட்டுக்கொடுத்தார். ஆனால் இலக்கினைக் கைப்பற்றவில்லை. இதில் 7 ஓவர்களை *மெய்டனாக* வீசினார். இவரின் பதுவீச்சு சராசரி 6.20 ஆகும். இரண்டாவது ஆட்டப் பகுதியில் 7 பந்துகளில் 1 ஓட்டங்கள் எடுத்தார். பின் பந்துவீச்சில் 11 ஓவர்கள் வீசி 46 ஓட்டங்கள் விட்டுக்கொடுத்தார். இந்தப் போட்டி சமனில் முடிந்தது.  

### ஒருநாள் பன்னாட்டுத் துடுப்பாட்டம்
ஆகஸ்டு 4, 2015 இல் ஹராரேவில் நடைபெற்ற சிம்பாப்வே துடுப்பாட்ட அணிக்கு எதிரான முதல் ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார்  

### பன்னாட்டு இருபது20
இவர் ரூசோவில் நடைபெற்ற மேற்கிந்தியத் தீவுகள் அணிக்கு எதிரான போட்டியில் அறிமுகமானார். இந்தப் போட்டியில் 3ஓவர்கள் வீசி 1 இலக்கினைக் கைப்பற்றினார்.
# 1545



ஆண்டு **1545** (MDXLV) பழைய யூலியன் நாட்காட்டியில் வியாழக்கிழமையில் துவங்கிய சாதாரண ஆண்டு ஆகும்.  

## நிகழ்வுகள்
- பெப்ரவரி 27 - ஆங்கிரம் மூர் என்ற இடத்தில் இடம்பெற்ற போரில் இசுக்கொட்லாந்து படைகள் இங்கிலாந்தை வென்றன.
- சூன் 13 - எசுப்பானியர் ஓட்ரிசு டெ ரெட்டெசு நியூ கினியின் வடக்குக் கரை நோக்கிச் சென்றார்.
- சூலை 19 - இங்கிலாந்தின் "மேரி றோஸ்" என்ற போர்க்கப்பல் போர்ட்ஸ்மவுத்" என்ற இடத்தில் மூழ்கியதில் 35 பேர் மட்டும் தப்பினர்.
- வெள்ளி பொலிவியாவில் கண்டுபிடிக்கப்பட்டது.
- இந்தியாவில் டாம் நாணயம் அறிமுகமானது.

## பிறப்புகள்

## இறப்புகள்
- மே 22 - சேர் சா சூரி, இந்தியப் பேரரசர் (பி. 1486)
- நீலகண்ட சோமயாஜி, கேரள அறிஞர் (பி. 1444)
# சித்தகத்தி



**சித்தகத்தி** (*Sesbania sesban*) இது ஒரு எகிப்திய சணல் வகையைச் சார்ந்த தாவரம் ஆகும். பூக்கும் தாவரமான இது பபேசியே என்ற குடும்பத்தைச் சார்ந்தது ஆகும். இத்தாவரம் அகத்தியைப் போன்று காணப்படுகிறது. இது ஒரு ஆயூர்வேத தாவரம் ஆகும்  
இவை ஆப்பிரிக்கா, ஆசியா, மேலும் ஆஸ்திரேலியா போன்ற கண்டங்களில் அமைந்துள்ள நாடுகளில் காணப்படுகிறது.
# கடல் வழுக்கைக்கீரை


**கடல் வழுக்கைக்கீரை**அல்லது **ஓர்பூடு** (தாவரவியல் பெயர் : *Sesuvium portulacastrum*), (ஆங்கில பெயர் : *sea purslane*) என்பது பூக்கும் தாவர வகையைச் சார்ந்த தாவரம் ஆகும். இது ஒரு அந்தமில்லாத மூலிகைத் தாவரம் ஆகும். இவை உலகம் முழுவதிலும் கடற்கரையை ஒட்டியுள்ள பகுதிகளில் வளருகிறது. உவர் நிலத்தில் படிந்திருக்கும் அதிகப்படியான சோடியம் உப்பை உறிஞ்சி எடுக்கும் திறன் கொண்ட அபூர்வத் தாவரம் ஆகும். மேலும் இவை அலங்காரத் தாவரம் அல்ல.
# டோர்சான்



**டோர்சான்** (பன்னாட்டு ஒலிப்பியல் அரிச்சுவடி:ˈtʰɔuʂhaun; டேனிய மொழி: *Thorshavn*), டென்மார்க் ராச்சியத்திலுள்ள பரோயே தீவுகளின் தலைநகரமும், பெரிய நகரமும் ஆகும். இது இசுக்கொட்லாந்திற்கும் ஐசுலாந்திற்கும் இடையே அமைந்துள்ளது.  

## பருவநிலை
டோர்சான் வட துருவத்திற்கு அருகில் அமைந்திருந்தாலும், வளைகுடா ஓடையின் அருகாமையிலிருப்பதால் சமுத்திரத்திற்குரிய தட்பவெப்ப நிலையயே கொண்டுள்ளது.
# சீனப் புத்தாண்டு



**சீனப் புத்தாண்டு** (*Chinese New Year*) ஒரு முக்கியமான சீனத் திருவிழா ஆகும். இது சந்திர-சூரிய சீன நாட்காட்டியின் துவக்கத்தில் கொண்டாடப்படுகிறது. இதன் நேரடி மொழிபெயர்ப்பு "வசந்த விழா" ஆகும். கொண்டாட்டங்கள் பாரம்பரியமாக சீன நாட்காட்டியின் முதல் நாளுக்கு முந்தைய நாள் மாலை முதல் 15-ம் நாள் வரை கொண்டாடப்படுகிறது. புத்தாண்டின் முதல் நாள் சனவரி 21 மற்றும் 20 பிப்ரவரி இடையே அமாவாசையை அடுத்து வரும் புதிய நிலவு தோன்றுவதுடன் ஆரம்பமாகின்றது. 2016 ஆம் ஆண்டில், சீனப் புத்தாண்டின் முதல் நாள் பிப்ரவரி 8 ஆம் தேதி, திங்கள் ஆரம்பமாகின்றது.  

சீனப் புத்தாண்டு சீனா, ஹாங்காங், மக்காவு, தைவான், சிங்கப்பூர், தாய்லாந்து, கம்போடியா, இந்தோனேசியா, மலேசியா, மொரிசியசு, மற்றும் பிலிப்பீன்சு உட்பட சீன மக்கள் கணிசமாக உள்ள நாடுகள் மற்றும் பிரதேசங்களில் கொண்டாடப்படுகிறது.
# யுனிட்டி (விளையாடுப்பொறி)



யுனிட்டி என்பது யுனிட்டி டெக்னாலஜீசினால் உருவாக்கப்பட்ட ஒரு பல இயங்குதள விளையாட்டு பொறியாகும். இது கணினி, விளையாட்டு இயந்திரம், கையடக்க சாதனங்கள், வலைத்தளங்களுக்கான விளையாட்டுக்களை உருவாக்க பயன்படுகின்றது. முதலில் 2005ஆம் ஆண்டு ஆப்பிளின் உலகளாவிய உருவாக்குனர் மாநாட்டில் இது ஓ.எஸ்.எக்சிற்கு மட்டும் என அறிவிக்கப்பட்டது. பின்னர் இருபதிற்கு மேற்பட்ட இயங்குதளங்களுக்காக நீட்டிக்கப்பட்டது. தற்போது வையூவின் இயல்புநிலை மேம்படுத்தல் கட்டமைப்பாக(SDK) யூனிட்டி உள்ளது.  

## யுனிட்டி பயன்படுத்தப்படும் விளையாட்டுக்கள்
- ஸ்குவாட் நிறுவனத்தின் கேர்பல் ஸ்பேஸ் ப்ரோக்ராம்
- இமாங்கி நிறுவனத்தின் டெம்பிள் ரன்
- கிளூ
- சிபோ நிறுவனத்தின் சப்வே சர்பர்ஸ்
- இஸ்கெயர் எனிக்ஸ் நிறுவனத்தின் ஹிட்மென் கோ
# காஞ்சிபுரம் இரண்யேசர் கோயில்


**காஞ்சிபுரம் இரண்யேசர் கோயில் (இரண்யேசம்)** என்று அறியப்படும் இது, காஞ்சிபுரத்திலுள்ள சிவன் கோயில்களில் ஒன்றாகும். பதினாறு பட்டைகளுடன் கூடிய பெரும் சிவலிங்க மூர்த்தம் உடைய இக்கோயில் பற்றிய குறிப்புகள் காஞ்சிப் புராணத்தில் காணப்படுகிறது.  

## இறைவர், வழிபட்டோர்
- இறைவர்: இரண்யேசர்.
- வழிபட்டோர்: இரணியன் .

## தல வரலாறு
இவ்வுலகில் அனைத்து நன்மைகளும் பெறுவதற்குரிய மார்க்கம் சிவ பூசையே என்று, தன் குலகுருவான சுக்கிரரின் வாயிலாக அறிந்த இரணியன், தன்னுடைய மகன் பிரகலாதன், தன் தம்பி இரணியாட்சன் மற்றும் அவன் மகன் அந்தாசுரன் ஆகியோர்களோடு காஞ்சி நகரத்திற்கு வந்து அனைவரும் தத்தம் பெயரில் சிவலிங்க பிரதிஷ்டை செய்து வழிபட்டமையால் இத்தலம் **இரண்யேசம்** எனும் வரலாறாக உள்ளது.  

## தல விளக்கம்
இரணியேசம் என்பது, இரணியன் எனப் பெயரிய அவுணர் தலைவன் தனது, குலகுருவாகிய சுக்கிரனை வருவித்து வணங்கி, பிறர் எவரும் பெறாத திருவினையுடைய அரசு பெறற்குரிய உபாயம் யாதென வினவினன். சிவபூசனையே எவற்றையும் நல்கவல்லதெனவும், அரனைப் போற்றாத ஆக்கையும், பொறிகளும் பயப்பாடு உடையன அல்ல எனவும் குருவால் அறிவுறுக்கப்பெற்றனன் இரணியன். மேலும், தலங்கள் பலவற்றுள்ளும் காசியே சிறப்புடையது; அதனின் மிக்கது காஞ்சி எனவும் அறிந்தனன். பச்சிலையோ, பழம்போதோ யாதோ கொண்டு பேரன்போடும் செய்யப்பட வேண்டும் என்னும் கேள்விச் செல்வனாய் இரணியன், தன் தமையன் இரணியாக்கன், அவன் மகன் அந்தகன், தன் மகன் பிரகலாதன் வழிவந்த மைந்தர்கள், மனைவிமார் மற்றும் பலரொடும் காஞ்சியை அடைந்து அவரவரும் தம்தம் பெயரால் சிவலிங்கம் தாபித்துப் பூசிக்கத் தானும் "இரணியேசம்" எனத் தன் பெயரால் சிவலிங்கப் பதிட்டை செய்து அருச்சனை புரிந்தனன். மனிதராலும், விலங்காலும், ஏனைய சீவர்களாலும், நிலத்திலும், விண்ணிலும், கொடிய ஆயுதங்களாலும் உலர்ந்த ஈரிய இடங்களிலும் வீட்டிற்குப் புறத்திலும் அகத்திலும் இரவிலும் பகலிலும் ஆக இத்திறங்களில் இறவாமையும், மூவுலகை ஆளும் அரசும் வேண்டிய இரணியனுக்கு அவற்றை வழங்கினார் சிவபிரானார். உடன் போந்தவரும் தத்தம் மனத்திற்கினியன வேண்டிப் பெற்றனர். இரணியன் பூசித்த இரணியேசம் ஏனையோர் வழிபட்ட தலங்களோடும் உத்தமோத்தமமாய்ச் சிறக்கும். இத்தலம் சருவதீர்த்தத்தின் கிழக்குக் கரையிலுள்ளது.  

## அமைவிடம்
தமிழ்நாட்டிலுள்ள காஞ்சிபுரம் மாவட்டத்தின் தலைநகரான காஞ்சிபுரத்தில் சிவகாஞ்சி என்றழைக்கப்படும், பெரிய காஞ்சிபுரத்தின் தென்மேற்கு திசையிலுள்ள சர்வதீர்த்தன் குளத்தின் மேற்கரையில் இக்கோயில் அமைந்துள்ளது. மேலும் தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்துநிலையத்திலிருந்து வேலூர் செல்லும் சாலையில் 1,½ கிலோமீட்டர் தொலைவிலும் உள்ளது.
# சப்பானியப் புத்தாண்டு


**சப்பானியப் புத்தாண்டு** (*Japanese New Year*, Shōgatsu 正月?) அதன் சொந்த வழக்கங்களை கொண்ட ஒரு ஆண்டு விழா ஆகும். 1873 முதல், சப்பானியப் புத்தாண்டு கிரெகொரியின் நாட்காட்டி படி ஒவ்வொரு ஆண்டும் சனவரி 1 ம் தேதி, கொண்டாடப்படுகிறது. எனினும், பாரம்பரிய சப்பானியப் புத்தாண்டு கொண்டாட்டம் சமகால சீன, கொரிய, மற்றும் வியட்நாம் புத்தாண்டு நாளில் கொண்டாடப்படுகிறது.
# கொரியப் புத்தாண்டு

**கொரியப் புத்தாண்டு** கொரிய சந்திர நாட்காட்டி<nowiki/>யின் முதல் நாள். அது கொரியர்களின் மிக முக்கியமான பாரம்பரிய  விடுமுறையாகும். கொண்டாட்டமானது கொரிய புத்தாண்டு நாளின் முனை நாள், கொரிய புத்தாண்டு நாள், கொரியப் புத்தாண்டு நாளுக்கு அடுத்த நாள் என மூன்று நாட்கள் நீடிக்கும்.  

கொரியப் புத்தாண்டு பொதுவாக திசம்பர் கதிர்த்திருப்பம் நடந்து இரண்டாவது அமாவாசை நாளில் கொண்டாடப்படும். மிக அரிதான இடைச் செருகப்பட்ட மாதம் இருந்தால் புத்தாண்டு திசம்பர் கதிர்த்திருப்பம் நடந்து மூன்றாவது அமாவாசை நாளில் கொண்டாடப்படும். 2033 ஆம் ஆண்டு இவ்வாறான அடுத்த நிகழ்வு இருக்கும்.
# கருப்பன் புல்


**கருப்பன் புல்** (ஆங்கில பெயர் : *Johnson grass*) என்ற இந்த புல் வகையைச் சார்ந்த போஅசி (Poaceae) என்ற குடும்பத்தைச் சார்ந்த நடுநில கடல் பகுதிகளை பூர்வீகமாகக் கொண்ட தாவரம் ஆகும். மேலும் ஐரோப்பா , மத்திய கிழக்கு நாடுகள் போன்ற இடங்களிலும் அதிகமாக காணப்படுகிறது. அது கிழங்குகள் மற்றும் விதைகள் மூலம் இனப்பெருக்கம் செய்கிறது. இத்தாவரம் களைபோல் தோன்றினாலும் உடம்பில் ஏற்படும் அரிப்பைத் தடுக்கும் சக்தி கொண்டது.
# காஞ்சிபுரம் புண்ணியகோடீசுவரர் கோயில்



**காஞ்சிபுரம் புண்ணியகோடீசுவரர் கோயில் (புண்ணியகோடீசம்)** என்று அறியப்படும் இது, காஞ்சிபுரத்திலுள்ள ஒரு சிவன் கோயில் ஆகும். மேலும் திருமால், மற்றும் கசேந்திரன் எனும் யானையும் வழிப்பட்டதாக கூறப்படும் இக்கோயில் பற்றிய குறிப்புகள் காஞ்சிப் புராணத்தில் தனிப்படலமாகச் சொல்லப்பட்டு காணப்படுகிறது.  

## அமைவிடம்
தமிழ்நாட்டிலுள்ள காஞ்சிபுரம் மாவட்டத்தின் தலைநகரான காஞ்சிபுரத்தில் விஷ்ணுகாஞ்சி என்றழைக்கப்படும், சிறிய காஞ்சிபுரத்தின் கிழக்கு பிராந்திய செட்டிதெருவின் கடைக்கோடியிலுள்ள, வரதராசபெருமாள் கோயிலின் சற்றுமுன்னர் தென்திசையில் சதாவரம் செல்லும் சாலையில் இக்கோயில் அமைந்துள்ளது. மேலும் தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்துநிலையத்திலிருந்து செங்கல்பட்டு செல்லும் சாலையில் சுமார் 3 கிலோமீட்டர் தொலைவிலும் உள்ளது.  

## இறைவர், வழிபட்டோர்
- இறைவர்: புண்ணியகோடீசுவரர்
- வழிபட்டோர்: திருமால், கஜேந்திரன் யானை.

## தல வரலாறு
இத்தலத்திலுள்ள தீர்த்தத்தில் (குளத்தில்) நீராடி இவ்விறைவனை வழிபட்டால், வழிபட்ட புண்ணிய பலன் பன்மடங்கு பெருகுமென்று சொல்லப்படுகிறது. ஆதலினால் இக்கோயில் **புண்ணியகோடீசம்** எனப்பட்டது.  

திருமால் மேகவடிவில் இவ்விறைவனை தாங்கி வழிபட்டமையால், அவருக்கு பணிசெய்த கஜேந்திரன் யானையை, இறைவன் முதலையின் பிடியிலிருந்து மீட்டார், அவ்யானையோடு திருமால் காஞ்சிக்கு வருகைத்தந்து இவ்விறைவனை வழிபட்டார். மனமகிழ்ந்த இறைவன் திருமால் முன் தோன்றி அவருக்கு வேண்டிய வரங்களை கொடுத்தருளினார். அவ்வரங்களால் திருமால் "வரதன்" (வரதராசபெருமாள்) என்னும் நாமத்தையும், அவர் தங்கிய இடம் யானையின் பெயரால் (அத்தி-யானை) அத்திகிரி என்னும் பெரும்பெயர் பெற்று சிறப்புற்றதாக இத்தல வரலாறு காணப்படுகிறது.  

## தல விளக்கம்
புண்ணியகோடீசர், தல விளக்கத்தின்படி, திருமால் பிரமனையும் பதினான்கு உலகங்களையும் படைக்க விரும்பித் தனக்குப் பொற்றாமரைப் பொய்கையினின்றும் மலர் பறித்துதவிய கசேந்திரன் என்னும் யானை ஆதிமூலம் என்றலறப் பற்றிய முதலையைச் சக்கரத்தால் பிளந்து அவ்வியானையைக் காத்து அதன் பூத்தொண்டினைக் கொண்டு சிவபிரானை அருச்சித்து ஆங்குச் செய்யப்படும் புண்ணியம் ஒன்று கோடியாகவும் ‘வரதா வரதா’ என இறைவனைப் பலமுறை எதிரெழுந்தருள்கையில் போற்றி, வரதராசன் என்னும் திருப்பெயர் தனக்கு உண்டாகவும் வரம் அருளப்பெற்ற திருத்தலம். சின்ன காஞ்சிபுரம் அமுதுபடித் தெருவின் பின்னுள்ளது இது.  

## வரலாறு
இக்கோயிலானது 13ஆம் நூற்றாண்டில் மூன்றாம் இராஜராஜ சோழனால் கட்டபட்டதாக அறியப்படுகிறது. பின்னர் விஜய நகரப் பேரசின் குமார கம்பணன் இக்கோயிலுக்கு திருப்பணிகளைச் செய்ததாக அறியப்படுகிறது. கி.பி. 1913 முதல் 1926 வரை ஆண்டுதோறும் தேர்த்திருவிழா நடைபெற்றுள்ளது. பிறகு என்னக் காரணத்தினாலோ திருவிழா நடக்கவில்லை. 13, மே, 2024 அன்று குடமுழுக்கு நடைபெற்றது.  

## அமைப்பு
கோயிலுக்குள் நுழைந்தவுடன் காணப்படும் மண்டபத்தின் 26 தூண்களில் ஏராளமான சிற்பங்கள் காணப்படுகின்றன. கருவறையில் புண்ணியகோடீசுவரர் கிழக்கு நோக்கி அருள்பாலிக்கிறார். கருவறையில் உள்ள கோட்டங்களில் நிற்ற நிலையில் விநாயகர், தென்முகக்கடவுள், மகாவிஷ்ணு, விஷ்ணு துர்கை, நான்முகன் ஆகியோர் அமைந்துள்ளனர். இத்தலத்தில் உள்ள அம்மனுக்கு புவனப் பூங்கோதை, புவனேசுவரி, தர்மசம்வர்த்தனி ஆகிய பெயர்கள் வழங்கப்படுகின்றன. இக்கோயிலில் சனி பகவான், நவக்கிரகங்கள், வள்ளி தெய்வாணை உடனுறை முருகர், நடராசர், நால்வர், சப்தமாதர், பிள்ளையார், பைரவர், ஆஞ்சனேயர், நவநீத கிருஷ்ணனன் ஆகியோருக்கான திருமுன்களும் அமைந்துள்ளன.
# மீனாட்சி பல்கலைக்கழகம்

**மீனாட்சி பல்கலைக்கழகம்** (*Meenakshi University*) அல்லது முறையாக **மீனாட்சி உயர்கல்வி மற்றும் ஆய்விற்கான அகாதெமி** (*Meenakshi Academy of Higher Education and Research* (**MAHER**)) இந்தியாவில் தமிழ்நாட்டின், சென்னையில் அமைந்துள்ள மருத்துவ அறிவியல் பல்கலைக்கழகமாகும்.  

## வரலாறு
1991ஆம் ஆண்டில் மீனாட்சியம்மாள் பல்மருத்துவக் கல்லூரி உத்திரமேரூரில் துவங்கப்பட்டது. 2004ஆம் ஆண்டு நடுவண் அரசின் மனிதவள மேம்பாட்டு அமைச்சகம், பல்கலைக்கழக மானியக் குழுவின் பரிந்துரைப்படி, இதற்கு நிகர்நிலைப் பல்கலைக்கழகத் தகுதி வழங்கியது.  

இதன் வேந்தராக ஏ.என். இராதாகிருட்டிணனும், துணைவேந்தராக டி. குணசாகரனும் உள்ளனர்.  

## இணைந்த கல்வி நிறுவனங்கள்
- மீனாட்சி மருத்துவக் கல்லூரி மற்றும் ஆய்வுக் கழகம், ஏனாத்தூர், காஞ்சிபுரம்,
- மீனாட்சி அம்மாள் பல்மருத்துவக் கல்லூரி, மதுரவாயல், சென்னை,
- மீனாட்சி பொறியியல் கல்லூரி, கே. கே. நகர்,
- மீனாட்சி செவிலியர் கல்லூரி, மாங்காடு,
- பொறியியல் மற்றும் தொழினுட்பத் துறை, மாங்காடு, சென்னை.

## கல்வித்துறைகள்
### பட்டப்படிப்புத் துறைகள்
- இளநிலை மருத்துவம் இளநிலை அறுவைமருத்துவம்
- இளநிலை பல்மருத்துவ அறுவை
- இளநிலை அறிவியல் (செவிலியம்)
- இளநிலை இயன்முறை மருத்துவம்
- இளநிலைப் பொறியியல்
### பட்டமேற்படிப்புத் துறைகள்
- முதுநிலை மருத்துவக் கல்வி
- முதுநிலை அறிவியல்
- முதுநிலை பல்மருத்துவ அறுவை
- முதுநிலை அறிவியல் (செவிலியம்)
- முதுநிலை இயன்முறை மருத்துவம்
- முதுநிலைப் பொறியியல்
### டாக்டர் மற்றும் முனைவர்
மருத்துவம் மற்றும் அறுவைச் சிகிச்சையில்  
- டாக்டர் பட்டப்படிப்பும் (DM,DS)
- முனைவர் பாடத்திட்டங்களும்
வழங்கப்படுகின்றன.  

## மேற்சான்றுகள்

## வெளியிணைப்புகள்
-
# அசோரசு



**அசோரசு** ( , ; , [ɐˈsoɾɨʃ]), அதிகாரப்பூர்வமாக **அசோரசு தன்னாட்சிப் பகுதி**, போர்த்துகலின் இரண்டு தன்னாட்சிப் பகுதிகளுள் ஒன்றாகும். இது ஒன்பது உயர் தீவுகளைக் கொண்ட ஒரு தீவுக்கூட்டமாகும். வடக்கு அத்திலாந்திக்குப் பெருங்கடலில், போர்த்துகலுக்கு மேற்கே சுமார் தொலைவிலும், மதீராவிற்கு வடமேற்கே சுமார் தொலைவிலும், நியூபவுண்ட்லாந்து தீவிற்கு தென்கிழக்கே சுமார் தொலைவிலும், பிரேசிலுக்கு வடகிழக்கே சுமார் தொலைவிலும் அமைந்துள்ளது. பால் பண்ணை, கால்நடை மேய்த்தல், மீன் பிடித்தல் போன்றவை இங்கு வாழும் மக்களின் முக்கியத் தொழில்களாகும். சுற்றுலா சார்ந்த தொழில்களும் பெருகி வருகின்றன.
# ராமகிருஷ்ணா மிஷன் விவேகானந்தா பல்கலைக்கழகம்


**இராமகிருசுணா மிசன் விவேகானந்தா பல்கலைக்கழகம்** (*Ramakrishna Mission Vivekananda University*) இராமகிருசுண இயக்கத்தினர் நிர்வகிக்கும் ஓர் பல்கலைக்கழகமாகும். இது சூலை 2005இல் பல்கலைக்கழக மானியக் குழு சட்டத்தின் மூன்றாம் பிரிவின் கீழ் நிகர்நிலைப் பல்கலைக்கழகமாக நடுவணரசால் அறிவிக்கப்பட்டுள்ளது. இது நான்கு வளாகங்களில் இயங்குகின்றது: பேலூர், கோயம்புத்தூர், ராஞ்சி, நரேந்திரப்பூர்.  

இந்தப் பல்கலைக்கழகத்தில் ஊரக, பழங்குடியினர் வளர்ச்சி, குறைவீன மேலாண்மை மற்றும் சிறப்புக் கல்வி, அடிப்படை அறிவியல் கல்வி, இந்தியப் பண்பாடு மற்றும் ஆன்மீக பாரம்பரியம் குறித்த பல்வேறு பாடத்திட்டங்கள் வழங்கப்படுகின்றன.  

இப்பல்கலைக்கழகத்தில் சூலை 2008இல் கணித அறிவியலுக்கான பள்ளி திறக்கப்பட்டது. வகுப்புகள் பேலூரில் உள்ள பல்கலைக்கழக வளாகத்திலும் கொல்கத்தாவில் விவேகானந்தர் வசித்த மூதாதையர் வீட்டிலுள்ள விவேகானந்தா ஆய்வு மையத்திலும் நடத்தப்படுகின்றன.  

தனது பாடத்திட்டங்களை நாடெங்கிலும் உள்ள தனது சிறப்பு திணைக்கள மையங்களிலும் நடத்துகின்றது. கோயம்புத்தூரில் உள்ள வளாகத்தில் குறைவீன மேலாண்மை மற்றும் அவர்களுக்கான சிறப்புக் கல்வி குறித்த படிப்பு வகுக்கப்பட்டுள்ளது. இராஞ்சியிலும் நரேந்திரப்பூரிலும் உள்ள மையங்களில் ஊரக வளர்ச்சி, பழங்குடியினர் வளர்ச்சி, மேலாண்மை குறித்த படிப்பு வழங்கப்படுகின்றது.  

## மேற்சான்றுகள்
# இராமகிருசுணா மிசன் விவேகானந்தா பல்கலைக்கழகம் - கோயம்புத்தூர் வளாகம்



**இராமகிருசுணா மிசன் விவேகானந்தா பல்கலைக்கழகம், கோயம்புத்தூர்** (**RKMVU**) கொல்கத்தா பேலூர் மடத்தில் அமைந்துள்ள இராமகிருசுணா மிசன் விவேகானந்தா பல்கலைக்கழகத்தின் வெளிவளாக சிறப்புக் கல்வி மையமாகும். இப்பல்கலைக்கழகத்தைக் குறித்த கருத்துரு சுவாமி விவேகானந்தருக்கு 111 ஆண்டுகளுக்கு முன்னரே ஏற்பட்டதாகக் கூறப்படுகின்றது. நடுவண் அரசின் மனிதவள மேம்பாட்டு அமைச்சகம் இதனை **ஏ** தரநிலை பல்கலைக்கழகமாக ஏற்றுள்ளனர்.  

இந்த பல்கலைக்கழகப் பிரிவு கோயம்புத்தூரில் உள்ளது.  
## மேலோட்டம்
கோயம்புத்தூர் இராமகிருசுணா மிசன் விவேகாநந்தா பல்கலைக்கழகம் (RKMVU), கொல்கத்தா பேலூர் மடத்திலிருந்து இயங்கும் விவேகானந்தா பல்கலைக்கழகத்தின் வெளிவளாக பல்கலைக்கழகப் பிரிவு ஆகும். இது கோவையிலுள்ள இராமகிருஷ்ண மிசன் வித்தியாலய வளாகத்தில் இயங்குகின்றது.  

இதன் (பதவிசார்) வேந்தராக சுவாமி சுகிதானந்தா உள்ளார்; இவர் இராமகிருசுண மடம் மற்றும் இராமகிருசுண இயக்கம் இரண்டிற்கும் உலகளாவிய பொதுச்செயலாளராக உள்ளார். துணை வேந்தராக ஆத்மப்பிரியானந்தாவும் நிர்வாகத் தலைவராக அபிராமானந்தாவும் உள்ளனர். துறைத்தலைவர்களும் கல்விப்பிரிவு தலைவர்களும் இவர்களுக்கு உறுதுணையாக உள்ளனர்.  

## மேற்சான்றுகள்
# இலங்கைத் துடுப்பாட்ட அணியின் இந்தியச் சுற்றுப்பயணம், 2016


இலங்கைத் துடுப்பாட்ட அணி 2016 பெப்ரவரி 9 முதல் 14 வரை இந்தியாவில் பன்னாட்டு இருபது20 போட்டிகளில் பங்குபெற்றுகிறது. புனே, ராஞ்சி, விசாகப்பட்டினம் ஆகிய நகரங்களில் இப்போட்டிகள் இடம்பெற்றன. இந்திய அணி 2-1 என்ற கணக்கில் தொடரை வென்று உலக இ20ப தரவரிசையில் தனது இடத்தைத் தக்க வைத்துக் கொண்டது.  

## அணிகள்
| இ20ப போட்டி |  |  |
| --- | --- | --- |
| * மகேந்திரசிங் தோனி (த) (குகா)
* ரவிச்சந்திரன் அசுவின்
* யசுப்பிரித் பம்ரா
* ஷிகர் தவான்
* ரவீந்திர ஜடேஜா
* புவனேசுவர் குமார்
* பவன் நேகி
* ஆசீஷ் நேரா
* மனீசு பாண்டே
* ஆர்திக் பாண்டியா
* அஜின்க்யா ரகானே
* சுரேஷ் ரைனா
* ரோகித் சர்மா
* ஹர்பஜன் சிங்
* யுவராஜ் சிங் | * தினேஸ் சந்திமல் (c) (கு.கா)
* துஷ்மந்த சமீரா
* நிரோசன் டிக்வெல்ல (குகா)
* திலகரத்ன டில்சான்
* பினுர பெர்னாண்டோ
* தில்லார பர்னான்டோ
* அசெலா குணரத்தின
* தனுஷ்க குணதிலக்க
* சமர கப்புகெதர
* திசாரா பெரேரா
* சீக்குகே பிரசன்னா
* காசுன் ராஜித்த
* சச்சித்திர சேனநாயக்கா
* தசுன் சானக்க
* மிலிந்த சிரிவர்தன
* ஜெப்ரி வான்டர்சி
* சமிந்த எரங்கா | } |

முதலாவது ஆடத்தில் திலகரத்ன டில்சான் இற்குப் பதிலாக நிரோசன் டிக்வெல்ல முதலாவது ஆட்டத்தில் விளையாடுகிறார். பினுர பெர்னாண்டோவிற்குப் பதிலாக சமிந்த எரங்கா விளையாடுகிறார்.  

## இ20ப தொடர்

### 1வது இ20ப போட்டி

### 2வது இ20ப போட்டி

### 3வது இ20ப போட்டி
# விக்கிப்பீடியா:உங்களுக்குத் தெரியுமா/பெப்ரவரி 11, 2016

<div id="mp-dyk-img">  

</div>  
- **ஐராவதம்** என்பது தேவர்களின் தலைவனாக கூறப்படும் இந்திரனது வாகனமான யானையின் பெயர் ஆகும்.
- **அப்பர் சியாங் நீர்மின்னாற்றல் திட்டம்** மூலம் 10,000 முதல் 12,000 மெகாவாட் அளவிலான மின்சாரத்தை தயாரிக்க முடியும்.
- **துயரம்** என்பது பால் எக்மேன் (Paul Ekman) தொகுத்தளித்த மனிதரின் 6 அடிப்படையான உணர்வுகளில் ஒன்று ஆகும்.
- **முத்துத் தோட்டுடனான சிறுமி** என்ற ஓவியம் (படம்) சில வேளைகளில், "வடக்கின் *மோனா லிசா*" அல்லது "டச்சு மோனா லிசா" (the Dutch Mona Lisa) என அழைக்கப்படுகிறது.
- சூரியக் குடும்பத்தில் கண்டறியப்பட்டுள்ள மிகப் பெரிய குறுங்கோள் **ஏரிசு** ஆகும்.